ನವೆಂಬರ್ 2003ರಲ್ಲಿ, ವುಡ್ಸ್ ಎಲಿನ್ ನಾರ್ಡೆಗ್ರೆನ್ ರೊಂದಿಗೆ ನಿಶ್ಚಿತಾರ್ಥ ಮಾಡಿಕೊಳ್ಳುತ್ತಾರೆ. ಇವರು ಸ್ವೀಡನ್‌ನ ಮಾಜಿ ರೂಪದರ್ಶಿ ಹಾಗು ಮಾಜಿ ವಲಸೆ ಮಂತ್ರಿ ಬರ್ಬ್ರೋ ಹೋಂಬರ್ಗ್ ಹಾಗು ಬಾನುಲಿ ಪತ್ರಕರ್ತ ಥಾಮಸ್ ನಾರ್ಡೆಗ್ರೆನ್ ರ ಪುತ್ರಿ. 2001ರಲ್ಲಿ ಸ್ವೀಡಿಶ್ ಗಾಲ್ಫ್ ಆಟಗಾರ ಜೆಸ್ಪರ್ ಪರ್ನೆವಿಕ್ ದಿ ಓಪನ್ ಚ್ಯಾಂಪಿಯನ್ ಷಿಪ್ ಸಂದರ್ಭದಲ್ಲಿ ಇವರಿಬ್ಬರನ್ನು ಪರಸ್ಪರ ಪರಿಚಯಿಸುತ್ತಾರೆ. ಜೆಸ್ಪರ್ ಇವರನ್ನು ಔ ಪೇರ್
(ಕುಟುಂಬದಲ್ಲಿ ವಾಸಿಸುವುದಕ್ಕೆ ಪ್ರತಿಯಾಗಿ ಮನೆಕೆಲಸದಲ್ಲಿ ನೆರವಾಗುವುದು) ಆಗಿ ನೇಮಕ ಮಾಡಿಕೊಂಡಿರುತ್ತಾರೆ. ಇವರಿಬ್ಬರು 2004 ಅಕ್ಟೋಬರ್ 5ರಲ್ಲಿ ಬಾರ್ಬಡೋಸ್ ನ ಕೆರೇಬಿಯನ್ ದ್ವೀಪದ ಮೇಲಿರುವ ಸ್ಯಾಂಡಿ ಲೇನ್ ರೆಸಾರ್ಟ್‌ನಲ್ಲಿ ವಿವಾಹವಾಗುತ್ತಾರೆ ಹಾಗು ಆರ್ಲ್ಯಾನ್ಡೋ, ಫ್ಲೋರಿಡಾದ ಉಪನಗರದ ವಿಂಡರ್ಮೆರೆ ಸಮುದಾಯಕ್ಕೆ ಸೇರಿದ ಐಲ್ವರ್ತ್ ನಲ್ಲಿ ವಾಸಿಸಿದರು. ಇವರು ಜ್ಯಾಕ್ಸನ್, ವ್ಯೋಮಿಂಗ್, ಕ್ಯಾಲಿಫೋರ್ನಿಯ, ಹಾಗು ಸ್ವೀಡನ್‌ನಲ್ಲೂ ಸಹ ಮನೆಗಳನ್ನು ಹೊಂದಿದ್ದರು. ಜನವರಿ 2006ರಲ್ಲಿ ಜ್ಯುಪಿಟರ್ ಐಲ್ಯಾಂಡ್, ಫ್ಲೋರಿಡವನ್ನು ತಮ್ಮ ಮೂಲ ವಾಸಸ್ಥಳವನ್ನಾಗಿ ಮಾಡಿಕೊಳ್ಳುವ ಉದ್ದೇಶದಿಂದ $39 ದಶಲಕ್ಷ ಮೌಲ್ಯದ ಆಸ್ತಿಯನ್ನು ಖರೀದಿಸಿದರು. ಜ್ಯುಪಿಟರ್ ಐಲ್ಯಾಂಡ್ ನಲ್ಲಿ ಅವರ ಸಹ ಗಾಲ್ಫ್ ಆಟಗಾರರಾದ ಗ್ಯಾರಿ ಪ್ಲೇಯರ್, ಗ್ರೆಗ್ ನಾರ್ಮನ್, ಹಾಗು ನಿಕ್ ಪ್ರೈಸ್ ಸಹ ನೆಲೆಸಿದ್ದಾರೆ. ಇವರಲ್ಲದೆ ಹಾಡುಗಾರರಾದ ಸೆಲಿನ್ ಡಿಯೋನ್ ಹಾಗು ಅಲನ್ ಜ್ಯಾಕ್ಸನ್ ಸಹ ಇಲ್ಲಿ ನೆಲೆಗೊಂಡಿದ್ದಾರೆ. 2007ರಲ್ಲಿ, ಜ್ಯುಪಿಟರ್ ಐಲ್ಯಾಂಡ್ ಎಸ್ಟೇಟ್‌ನಲ್ಲಿ ವುಡ್ಸ್‌ರ ಒಡೆತನದ ಅತಿಥಿ ಗೃಹವು ಸಿಡಿಲಿನಿಂದ ಉಂಟಾದ ಬೆಂಕಿ ತಗುಲಿ ನಾಶವಾಯಿತು.

2007, ಜೂನ್ 18ರ ಬೆಳಗಿನ ಜಾವ, ಆರ್ಲ್ಯಾನ್ಡೋನಲ್ಲಿ ಎಲಿನ್ ತಮ್ಮ ಮೊದಲ ಹೆಣ್ಣು ಮಗು, ಸ್ಯಾಮ್ ಅಲೆಕ್ಸಿಸ್ ವುಡ್ಸ್‌ಗೆ ಜನ್ಮ ನೀಡಿದರು. ವುಡ್ಸ್ 2007 U.S. ಓಪನ್ ನ ಎರಡನೇ ಸ್ಥಾನದಲ್ಲಿ ಅಂಕಗಳನ್ನು ಸಮಮಾಡಿಕೊಂಡ ಒಂದು ದಿನದ ನಂತರ ಜನಿಸಿದಳು. ವುಡ್ಸ್ ಸ್ಯಾಮ್‌ನನ್ನು ಹೆಚ್ಚು ಹೋಲುತ್ತಿದ್ದರೆಂದು ವುಡ್ಸ್ ತಂದೆ ಅವರಿಗೆ ಹೇಳುತ್ತಿದ್ದ ಕಾರಣ, ವುಡ್ಸ್ ತಮ್ಮ ಮಗಳಿಗೆ ಸ್ಯಾಮ್ ಎಂದು ಹೆಸರಿಸಿದರು. ೨೦೦೮ ಸೆಪ್ಟೆಂಬರ್ 2ರಂದು ವುಡ್ಸ್ ತಮ್ಮ ವೆಬ್‌ಸೈಟ್‌ನಲ್ಲಿ ತಾವು ಹಾಗು ತಮ್ಮ ಪತ್ನಿ ಎರಡನೇ ಮಗುವಿನ ಆಗಮನದ ನಿರೀಕ್ಷೆಯಲ್ಲಿರುವುದನ್ನು ಪ್ರಕಟಿಸಿದರು. ಐದು ತಿಂಗಳ ನಂತರ, 2009ರ ಫೆಬ್ರವರಿ 8ರಂದು ಎಲಿನ್, ಚಾರ್ಲಿ ಅಲೆಕ್ಸ್ ವುಡ್ಸ್ ಹೆಸರಿನ ಗಂಡು ಮಗುವಿಗೆ ಜನ್ಮ ನೀಡಿದರೆಂದು ಪ್ರಕಟಿಸಲಾಯಿತು. ಟೈಗರ್ ವುಡ್ಸ್ ಹಾಗು ಎಲಿನ್ ನಾರ್ಡೆಗ್ರೆನ್ ಅಧಿಕೃತವಾಗಿ 2010ಆಗಸ್ಟ್ 23ರಂದು ವಿಚ್ಛೇದನ ಪಡೆದರು.

ವಿವಾಹ
ಸಲಕರಣೆ
ದಾಂಪತ್ಯ ದ್ರೋಹ ಹಾಗು ವೃತ್ತಿಜೀವನದಲ್ಲಿ ಒಡಕು
ರೈಡರ್ ಕಪ್ ಸಾಧನೆ